b'\n_START_ARTICLE_\n1997 m. Formul\xc4\x97s 1 sezonas\n_START_SECTION_\nSezono ap\xc5\xbevalga\n_START_PARAGRAPH_\nViso sezono metu vyko \xc4\xafnirtinga kova tarp Jacques Villeneuve i\xc5\xa1 Williams-Renault ir Michaelio Schumacherio, atstovavusio Scuderia Ferrari._NEWLINE_Did\xc5\xbeiausia kova vyko paskutiniame etape Ispanijos GP. Etapas prasid\xc4\x97jo trij\xc5\xb3 pilot\xc5\xb3 vienodais kvalifikacijos rezultatais - Villeneuvo, M. Schumacherio ir H. H. Frentzeno. Pirmajam buvo skirta pirmoji vieta, mat jis rezultat\xc4\x85 pasiek\xc4\x97 pirmasis. Tai buvo jo paskutin\xc4\x97 pole pozicija karjeroje. M. Schumacheris sugeb\xc4\x97jo starte aplenkti savo prie\xc5\xa1inink\xc4\x85. Ta\xc4\x8diau 48 rate Villeneuvas pasivijo var\xc5\xbeov\xc4\x85 ir band\xc4\x97 lenkti. Ta\xc4\x8diau lenkimo metu Schumacheris savo bolid\xc4\x85 pasuko \xc4\xaf var\xc5\xbeov\xc4\x85, tod\xc4\x97l Ferrari atstovas baig\xc4\x97 lenktynes, o Villeneuvas sugeb\xc4\x97jo fini\xc5\xa1uoti 3 vietoje ir gauti 4 ta\xc5\xa1kus, o to pakako laim\xc4\x97ti 1997 m. pasaulio \xc4\x8dempiono titul\xc4\x85. Po lenktyni\xc5\xb3 Michaelis Schumacheris buvo nubaustas FIA teis\xc4\x97j\xc5\xb3 u\xc5\xbe ty\xc4\x8din\xc4\x99 avarij\xc4\x85, o visi ta\xc5\xa1kai atimti i\xc5\xa1 sezono pasiekimo (\xc4\xaf oficiali\xc4\x85 statistik\xc4\x85 ta\xc5\xa1kai \xc4\xafskai\xc4\x8diuoti).'